cyanic-selkie/wikianc huggingface dataset:
থাই-ইউয়েন
অর্থনীতি
২০১৫ মোতাবেক, থাই-ইউয়েনের জিডিপি প্রায় ২৯০ বিলিয়ন য়ুয়ান, বা ৪৪.৫ বিলিয়ন এসডি ছিল, যা আগের বছরের তুলনায় ৮.১ শতাংশ বেশি ছিল। ২০০৭ সালে, থাই-ইউয়েনের মুখ্য, গৌণ, এবং তৎপরবর্তী শিল্পের মুল্য ৩.৯ বিলিয়ন য়ুয়ান, ১০৫.২ বিলিয়ন য়ুয়ান, এবং ১৩২.২ বিলিয়ন য়ুয়ান ছিল। শানশি চীনের এক-চতুর্থাংশ কয়লা উৎপাদন করে থাকে এবং থাই-ইউয়েন চীন থাই-ইউয়েন কয়লা লেনদেন কেন্দ্রে অবস্থিত, যা ২০১২ সাল থেকে ব্যবসায় শুরু করে।
উয়ারী-বটেশ্বর
উয়ারী-বটেশ্বর বাংলাদেশের রাজধানী ঢাকা শহর থেকে ৭০ কিলোমিটার উত্তর-পূর্বে নরসিংদীর বেলাবো ও শিবপুর উপজেলায় অবস্থিত উয়ারী ও বটেশ্বর নামীয় দুটি গ্রামব্যাপী একটি প্রত্নতাত্ত্বিক স্থান। ধারণা করা হয় এটি মাটির নিচে অবস্থিত একটি দুর্গ-নগরী। বিশেষজ্ঞদের ধারণা অনুযায়ী এটি প্রায় আড়াই হাজার বছরের পুরনো। তবে ২০০০ খ্রিষ্টাব্দে আবিষ্কৃত কিছু প্রত্ন নিদর্শনে মার্কিন যুক্তরাষ্ট্র, নেদারল্যান্ড এবং নিউজিল্যান্ড তিনটি দেশের পরীক্ষাগারে কার্বন-১৪ পরীক্ষার প্রেক্ষিতে উয়ারীর বসতিকে খ্রিস্টপূর্ব ৪৫০ অব্দের বলে নিশ্চিত করা হয়েছে।
বাংলাদেশ সরকারের প্রত্নতত্ত্ব অধিদপ্তর উয়ারী-বটেশ্বর এলাকায় উৎখনন কর্ম চলমান রেখেছে। সর্বশেষ ২ জানুয়ারী ২০১৭ তারিখে উয়ারীতে উৎখনন কালে বেশ কিছু প্রত্ননিদর্শন সংগৃহীত হয়েছে।
আবিষ্কার ও উৎখননের ইতিহাস
জাহাঙ্গীরনগর বিশ্ববিদ্যালয়ের প্রত্নতত্ত্ব বিভাগের শিক্ষক ড. সুফি মোস্তাফিজুর রহমানের মতে, উয়ারী-বটেশ্বর ছিল একটি সমৃদ্ধ, সুপরিকল্পিত, প্রাচীন গঞ্জ বা বাণিজ্য কেন্দ্র। "সৌনাগড়া " যা গ্রিক ভূগোলবিদ, টলেমী তার বই " জিওগ্রাফিয়াতে" উল্লেখ করেছিলেন ।
নরসিংদীর বেলাব উপজেলায় উয়ারী এবং বটেশ্বর পাশাপাশি দুটো গ্রাম। আকারে উয়ারী বৃহত্তর। এই গ্রাম দুটোতে প্রায়ই বিভিন্ন প্রত্নতাত্ত্বিক উপাদান পাওয়া যেত। ১৯৩৩ খ্রিষ্টাব্দের ডিসেম্বরে উয়ারী গ্রামে শ্রমিকরা মাটি খননকালে একটি কলসীতে সঞ্চিত মুদ্রা ভাণ্ডার আবিষ্কার করে। স্থানীয় স্কুলশিক্ষক হানিফ পাঠান সেখান থেকে ২০-৩০টি মুদ্রা সংগ্রহ করেন। এগুলো ছিলো বঙ্গভারতের প্রাচীনতম রৌপ্যমুদ্রা। এ ভাবেই উয়ারী-বটেশ্বরের প্রত্নতাত্ত্বিক নিদর্শন সংগ্রহ শুরু হয়। মুহম্মদ হানিফ পাঠান তৎকালীন সাপ্তাহিক মোহাম্মদী পত্রিকায় "প্রাচীন মুদ্রা প্রাপ্তি" শীর্ষক সংবাদ ছাপেন। তিনি তার ছেলে হাবিবুল্লাহ পাঠানকে এই এলাকার বিভিন্ন প্রত্নতাত্ত্বিক উপাদান সম্পর্কে সচেতন করে তুলছিলেন। ১৯৫৫ খ্রিষ্টাব্দে বটেশ্বর গ্রামে স্থানীয় শ্রমিকরা দুটি লৌহপিণ্ড পরিত্যক্ত অবস্থায় ফেলে যায়। ত্রিকোণাকৃতি ও এক মুখ চোখা, ভারী লৌহপিণ্ডগুলো হাবিবুল্লা পাঠান তার বাবাকে নিয়ে দেখালে তিনি অভিভূত হন। ঐ বছরের ৩০ জানুয়ারি দৈনিক আজাদ পত্রিকার রবিবাসরীয় সংখ্যায় "পূর্ব পাকিস্তানে প্রাগৈতিহাসিক সভ্যতা" শিরোনামে একটি প্রবন্ধ ছাপেন হানিফ পাঠান। এরপর ঐ এলাকায় বিভিন্ন সময়ে বিভিন্ন প্রত্নতাত্ত্বিক নিদর্শন পাওয়া যেতে থাকে। ১৯৫৬ খ্রিষ্টাব্দের মার্চ মাসে উয়ারী গ্রামের কৃষক জাড়ু মিয়া মাটি খননকালে ছাপাঙ্কিত রৌপ্য মুদ্রার একটি ভাণ্ডার আবিষ্কার করেন। ওই ভাণ্ডারে কমপক্ষে চার হাজারের মতো মুদ্রা ছিল। ওজন ছিলো নয় সের। জাড়ু মিয়া মুদ্রাগুলোর ঐতিহাসিক মূল্য অনুধাবন করতে না পেরে প্রতি সের আশি টাকা হিসেবে রৌপ্যকারের কাছে বিক্রি করে দেন। মাত্র ৭২০ টাকার জন্য ইতিহাসের অমূল্য সামগ্রীগুলো রৌপ্যকারের চুল্লিতে গলে চিরকালের জন্য হারিয়ে যায়। ১৯৭৪-১৯৭৫ খ্রিষ্টাব্দে হাবিবুল্লা পাঠান ঢাকা জাদুঘরের অবৈতনিক সংগ্রাহক ছিলেন। তখন গবেষণার জন্য উল্লেখযোগ্য সংখ্যক ছাপাঙ্কিত মুদ্রা, পাথরের গুটিকা, লৌহ কুঠার ও বল্লম জাদুঘরে দান করেন তিনি। ঐ সময় রাইঙ্গারটেক গ্রাম থেকে প্রাপ্ত ত্রিশটি লৌহ কুঠার জাদুঘরে প্রদান করেন তিনি। ১৯৮৮ খ্রিষ্টাব্দের দিকে উয়ারী গ্রামের শাহাবুদ্দিন মাটির নিচ থেকে ব্রোঞ্জের ৩৩টি পাত্রের একটি সঞ্চয় উদ্ধার করেন। পরবর্তীকালে সেগুলো মাত্র ২০০ টাকায় এক ভাঙ্গারির কাছে বিক্রি করে দেন শাহাবুদ্দিন। হাবিবুল্লা পাঠান একসময় স্থানীয় শিশু-কিশোরদেরকে প্রাচীন প্রত্নসামগ্রী কুড়িয়ে দেয়ার বিনিময়ে সামান্য কিছু পয়সা দিতে লাগলেন আর সংগ্রহ করতে লাগলেন উয়ারী-বটেশ্বর এলাকার অনাবিষ্কৃত বিভিন্ন প্রত্নতাত্ত্বিক নিদর্শন। তার একাগ্র শ্রমেই খননের আগেই উদ্ধার করা সম্ভব হয়েছিলো বঙ্গভারতের দুর্লভ একক নিদর্শন বিষ্ণুপট্ট, ব্রোঞ্জের তৈরি ধাবমান অশ্ব, উচ্চমাত্রায় টিনমিশ্রিত হাতলওয়ালা পাত্র, শিব নৈবেদ্য পাত্র, রেলিক কাসকিট-এর ভগ্নাংশ, পাথরের বাটখারা, নব্যপ্রস্তর যুগের বাটালি, লৌহকুঠার, বল্লম, পাথরের তৈরি সিল, ত্রিরত্ন, কচ্ছপ, হস্তী, সিংহ, হাঁস, পোকা, ফুল, অর্ধচন্দ্র, তারকা, রক্ষাকবচ, পোড়ামাটির কিন্নর, সূর্য ও বিভিন্ন জীব-জন্তুর প্রতিকৃতি, রিংস্টোন, ব্রোঞ্জের গরুড়, কয়েক সহস্র স্বল্প মূল্যবান পাথর ও কাচের গুটিকা।
১৯৩০ খ্রিষ্টাব্দের দিকে স্থানীয় স্কুলশিক্ষক মুহম্মদ হানিফ পাঠান (১৯০১-১৯৮৯) প্রথম উয়ারী-বটেশ্বরকে সুধী সমাজের নজরে আনা শুরু করেন। পরে তার ছেলে জনাব হাবিবুল্লা পাঠান স্থানটির গুরুত্ব তুলে ধরে পত্রপত্রিকায় লেখালেখি শুরু করেন। প্রত্নতাত্ত্বিকরা বারবারই এ ব্যাপারে সোচ্চার থাকলেও সরকারী ভাবে উৎখনন বিলম্বিত হয়। অবশেষে ২০০০ খ্রিষ্টাব্দে জাহাঙ্গীরনগর বিশ্ববিদ্যালয়ের প্রত্নতত্ত্ব বিভাগের উদ্যোগে যথাযথ প্রক্রিয়ায় উৎখনন শুরু হয়। খননকাজে নেতৃত্ব দেন উক্ত বিভাগের প্রধান সুফি মোস্তাফিজুর রহমান, উপনেতা হিসেবে ছিলেন মিজানুর রহমান, আর পুরো খননকাজেই সক্রিয় ছিলেন জাহাঙ্গীরনগর বিশ্ববিদ্যালয়ের প্রত্নতত্ত্ব বিভাগের শিক্ষার্থীবৃন্দ। তাদেরকে পৃষ্ঠপোষকতা দিতে এগিয়ে আসে মোবাইল ফোন সেবাদাতা কোম্পানী গ্রামীণফোন। ৯ জানুয়ারি ২০১০ খ্রিষ্টাব্দে নবম ধাপের উৎখনন যখন শুরু হয় তখন প্রথমবারের মতো আর্থিক পৃষ্ঠপোষকতা দিতে এগিয়ে আসে বাংলাদেশ সরকারের সংস্কৃতিবিষয়ক মন্ত্রণালয়। উৎখননের সকল পর্যায়ে স্থানীয় জনগণ স্বতঃস্ফূর্ত সহায়তা প্রদান করে।
প্রাপ্ত প্রত্ননিদর্শন
উয়ারী-বটেশ্বরে প্রত্ন-বস্তু খননে প্রায় আড়াই হাজার বছরের প্রাচীন দুর্গ-নগর, বন্দর, রাস্তা, পার্শ্ব-রাস্তা, পোড়ামাটির ফলক, স্বল্প-মূল্যবান পাথর ও কাচের পুঁতি, মুদ্রা-ভাণ্ডারসহ উপমহাদেশের প্রাচীনতম ছাপাঙ্কিত রৌপ্যমুদ্রা আবিষ্কৃত হয়েছে। উল্টো-পিরামিড আকৃতির স্থাপত্যটি নিয়েও বিশেষজ্ঞ স্থপতিরা ইতোমধ্যে গবেষণা শুরু করেছেন। এখানে পাওয়া চারটি পাথুরে নিদর্শন প্রত্নপ্রস্তরযুগের বলে কেউ কেউ মনে করে। নব্যপ্রস্তর যুগের হাতিয়ার প্রাপ্তির আলোকে অনুমান করা হয়েছে যে, খ্রিস্টপূর্ব দ্বিতীয় সহস্রাব্দের মাঝামাঝি সময়ে এগুলো এখানে ব্যবহৃত হয়ে থাকতে পারে। বিপুল পরিমাণ লৌহ কুঠার ও বর্শাফলকের সময়কাল এখনো নির্ধারণ করা সম্ভব হয়নি। তবে ড. জাহানের রাসায়নিক পরীক্ষার ভিত্তিতে এগুলো ৭০০-৪০০ খ্রিস্টপূর্বাব্দের বলে ধারণা করা হচ্ছে। ছাপাঙ্কিত রৌপ্য মুদ্রাগুলো মৌর্যকালপর্বে (খ্রিস্টপূর্ব ৩২০- খ্রিষ্টপূর্ব ১৮৭) প্রচলিত থাকার সম্ভাবনা।  কাচের গুটিকাগুলো সম্ভবত খ্রিস্টপূর্ব চতুর্থ শতক থেকে খ্রিস্টীয় প্রথম শতক পর্যন্ত প্রচলিত ছিলো। ২০০০ খ্রিষ্টাব্দে বঙ্গীয় শিল্পকলা চর্চার আন্তর্জাতিক কেন্দ্রের উদ্যোগে উয়ারীতে প্রত্নতাত্ত্বিক উৎখননে প্রাপ্ত উত্তর ভারতীয় কালো মসৃণ মৃৎপাত্র, রোলেটেড মৃৎপাত্র, নব্ড মৃৎপাত্র প্রভৃতির দুটি কার্বন-১৪ পরীক্ষা করা হয়। ঐ পরীক্ষায় উয়ারীর বসতিকে খ্রিস্টপূর্ব ৪৫০ অব্দের বলে নিশ্চিত করা হয়েছে।
উয়ারী গ্রামে ৬৩৩ মিটার দীর্ঘ বাহুবিশিষ্ট বর্গাকৃতি গড় ও পরিখা রয়েছে। পূর্ব পাশের পরিখাটি ছাড়া গড় ও পরিখার চিহ্ন লুপ্তপ্রায়। ৬ কিলোমিটার দৈর্ঘ্যবিশিষ্ট আরেকটি বহির্দেশীয় গড় ও পরিখা সোনারুতলা গ্রাম থেকে শুরু করে বটেশ্বর হানিয়াবাইদ, রাজারবাগ ও আমলাব গ্রামের ওপর দিয়ে আঁড়িয়াল খাঁ নদের প্রান্তসীমা পর্যন্ত বিস্তৃত। এটিকে স্থানীয় লোকজন "অসম রাজার গড়" বলে থাকেন। এরূপ দুটো প্রতিরক্ষা প্রাচীর গুরুত্বপূর্ণ বাণিজ্যিক বা প্রশাসনিক কেন্দ্রের নির্দেশক, যা নগরায়ণেরও অন্যতম শর্ত।
পুরাতন ব্রহ্মপুত্র ও আড়িয়াল খাঁ নদের মিলনস্থলের অদূরে কয়রা নামক একটি শুষ্ক নদীখাতের দক্ষিণতীরে বন্যাযুক্ত গৈরিক মাটির উঁচু ভূখণ্ডে উয়ারী-বটেশ্বরের অবস্থান। ভৌগোলিক অবস্থান বিবেচনায় আদি ঐতিহাসিক কালপর্বে এ প্রত্নস্থানকে বহির্বাণিজ্যের কেন্দ্র হিসেবে অধিকতর স্পষ্ট করেছে। টলেমির বিবরণ থেকে দিলীপ কুমার চক্রবর্তীর অনুমান আদি ঐতিহাসিক যুগে উয়ারী-বটেশ্বর দক্ষিণ-পূর্ব এশিয়া ও রোমান সাম্রাজ্যের মালামাল সংগ্রহ ও বিতরণের সওদাগরি আড়ত (Entry port) হিসেবে কাজ করতো। তার এই ধারণাকে দৃঢ়তার সঙ্গে প্রতিষ্ঠিত করতে চেয়েছেন সুফি মোস্তাফিজুর রহমান।
টলেমি'র সৌনাগড়া
alt=দূর্গ নগরটির দেয়ালের এক অংশ   |থাম্ব|দূর্গ নগরটির দেয়ালের এক অংশ গ্রিক ভূগোলবিদ টলেমির উল্লেখিত "সৌনাগড়া"র সত্যিকার অবস্থান কোথায় - এ প্রশ্নে বিভিন্ন প্রত্নতাত্ত্বিক গবেষক বাংলাদেশের এ অঞ্চলকে নির্দেশ করে থাকেন। প্রাচীন সুবর্ণগ্রাম বর্তমানে সোনারগাঁ নামে পরিচিত। স্থানটি নদীবাহিত পলি থেকে উত্থিত চরাভূমি- মধ্যযুগের খ্যাত রাজধানী ও নদীবন্দর। তাই ধরে নেয়া হয় সৌনাগড়া-সুবর্ণগ্রাম-সোনারগাঁয়ের বিস্তৃতি ছিলো সাভার, কাপাসিয়া, বর্ষী, শ্রীপুর, টোক, বেলাব, মরজাল, পলাশ, শিবপুর, মনোহরদী, উয়ারী বটেশ্বরসহ লক্ষা, ব্রহ্মপুত্র, আড়িয়াল খাঁ, মেঘনা প্রভৃতি নদ-নদী অধ্যুষিত এক বিস্তীর্ণ ভূখণ্ডে। উয়ারী-বটেশ্বরে প্রাপ্ত বর্ণিল কাচের পুঁতি ও স্যান্ডউইচ কাচের গুটিকা থেকে এবং ভারতের বিভিন্ন অঞ্চল, এবং দক্ষিণ-পূর্ব এশিয়া (থাইল্যান্ড) ও ভূমধ্যসাগর অঞ্চলের (রোমান সাম্রাজ্য) বহিঃবাণিজ্যের উপর ভিত্তি করে প্রত্নতাত্ত্বিকদের অনেকেই উয়ারী-বটেশ্বরকে টলেমি’র উল্লেখিত "সৌনাগড়া" বলে উল্লেখ করছেন।
সোনারুতলা গ্রাম থেকে একটি পাথরের ও অন্যটি পোড়ামাটির নিবেদন স্তূপ পাওয়া যায়। এগুলোর নির্মাণ পদ্ধতি এবং পোড়ানোর কারিগরি বিষয়ে ধারণা হয় এগুলো তাম্রপ্রস্তর যুগে ব্যবহৃত হয়েছে। পশ্চিমবঙ্গে পাণ্ডুরাজার ঢিবিতে তাম্রাশ্মীয় পর্বে (খ্রিষ্টপূর্ব ১৬০০-খ্রিষ্টপূর্ব ১৪০০) বসতি স্থাপনকারী মানবগোষ্ঠী ধান্য তুষের ছাপ সংবলিত ধূসর, রক্তিম ও কৃষ্ণবর্ণের মৃৎপাত্র নির্মাণ করেছে। কাদামাটিতে ধান বা ধানের তুষ মিলিয়ে ইট ও মৃৎপাত্র নির্মাণের ঐতিহ্য এঅঞ্চলে দীর্ঘকাল থেকে চলে-আসা সংস্কৃতির স্বাক্ষর।
আলেকজান্ডার ও তার সৈন্যবাহিনীর মাধ্যমে প্রাপ্ত তথ্য অনুযায়ী ডিওডোরাস (৬৯ খ্রিষ্টপূর্বাব্দ-১৬ খ্রিষ্টাব্দ) সিন্ধু পরবর্তী দেশ সম্বন্ধে লিখতে গিয়ে উল্লেখ করেছেন যে, গঙ্গা পেরিয়ে যে অঞ্চল সেখানে গঙ্গারিডাই-দের আধিপত্য।  উল্লেখ করা হয়েছে যে, চতুর্থ খ্রিষ্টপূর্বাব্দে গঙ্গারিডাইর রাজা অত্যন্ত শক্তিশালী ছিল। তার ৬ হাজার পদাতিক, ১ হাজার অশ্বারোহী ও ৭ শত হস্তি বাহিনী ছিল। প্রাপ্ত তথ্য এ বিষয়ে ইঙ্গিত দেয় যে, পাশ্চাত্যের দূরবর্তী দেশগুলি পরবর্তী ৫০০ বছর তাদের নাম ও যশ সম্বন্ধে ওয়াকিবহাল ছিল।
প্রকাশনা
ইতোমধ্যে দেশ-বিদেশের অনেক খ্যাতিমান প্রত্নতত্ত্ববিদ উয়ারী বটেশ্বর নিয়ে মূল্যবান গবেষণা সন্দর্ভ প্রকাশ করেছেন। তবে বাংলাদেশ প্রত্নতত্ত্ব অধিদপ্তর এখনও পর্যন্ত কোনো প্রতিবেদন প্রকাশ করেনি।
সংগ্রহ, সংরক্ষণ ও প্রদর্শন
উয়ারী-বটেশ্বরের উৎখননে প্রাপ্ত বিভিন্ন প্রত্নতাত্ত্বিক নিদর্শন কোন জাদুঘরে প্রদর্শনের ব্যবস্থা করা হয় নি। কিছু নিদর্শন বাংলাদেশ প্রত্নতত্ত্ব অধিদপ্তর-এর অধিকারে এবং কিছু নিদর্শন ঐতিহ্য অন্বেষণ গবেষণা কেন্দ্র এর অধিকারে রয়েছে। তবে হানিফ পাঠান নিজ উদ্যোগে তার বসতবাড়িতে 'বটেশ্বর প্রত্ন সংগ্রহশালা ও গ্রন্থাগার' নামে পারিবারিক যাদুঘর প্রতিষ্ঠা করেন। বর্তমানে তার পুত্র মো. হাবিবুল্লা পাঠান এটির দেখাশুনা করেন। এতে রয়েছে তিনহাজার বছর আগের লৌহ কুঠার, চার-পাঁচহাজার বছর আগের নব্য প্রস্তর যুগের নিদর্শন, তিন-চার হাজার বছর আগের তাম্র প্রস্তর যুগের ব্রোঞ্জ বলয়, যুদ্ধক্ষেত্রে ব্যবহৃত পোড়া মাটির গোলক, নানা বর্ণের পাথরের পুঁতি, খ্রিস্টপূর্ব সময়ের ছাপাঙ্কিত রৌপ্যমুদ্রা, বিভিন্ন সময়ে সংকলিত ঐতিহাসিক সাময়িকী, স্মারক ও কয়েক হাজার দুষ্প্রাপ্য বইয়ের সংগ্রহ।
উয়ারী বটেশ্বর দুর্গ নগর উন্মুক্ত জাদুঘর
প্রত্নতাত্ত্বিক গবেষণা কেন্দ্র "ঐতিহ্য অন্বেষণ"- এর উদ্যোগে উয়ারী প্রত্নতাত্ত্বিক গ্রামে ২০১৮ সালের ২৪ ফেব্রুয়ারি "উয়ারী বটেশ্বর দুর্গ নগর উন্মুক্ত জাদুঘর" উদ্বোধন করা হয়েছে। উদ্বোধন কালে ঐতিহ্য অন্বেষণের নির্বাহী পরিচালক ড. সুফি মোস্তাফিজুর রহমান বলেন, এ ধরনের প্রত্ন জাদুঘর বাংলাদেশে এই প্রথম। এই উয়ারী বটেশ্বর দুর্গ নগর উন্মুক্ত জাদুঘরে প্রত্নবস্তুর মডেল, রেপ্লিকা, প্রত্নবস্তু, প্রত্নবস্তুর আলোকচিত্র, বিবরণ, বিশ্লেষণ প্রদর্শন করা হয়েছে।
অমি জোনস
অমি এলিন জোনস হলেন বারউইকশায়ার দলের হয়ে উইকেট রক্ষক হিসেবে খেলা একজন ইংরেজ ক্রিকেটার। তিনি ২০১৩ সালে ইংল্যান্ড দলের হয়ে আন্তর্জাতিক ক্রিকেটে আত্মপ্রকাশ করেন।
খেলোয়াড়ী জীবন
অমি ২০১৩ সালের ১লা ফেব্রুয়ারি তারিখে একমাত্র ওয়ানডে ক্রিকেট খেলার মাধ্যমে আন্তর্জাতিক ক্রিকেট অঙ্গনে প্রবেশ করেন। এছাড়াও তিনি ২টি টি২০ আন্তর্জাতিক ম্যাচ খেলেছেন।
প্রাইম দোলেশ্বর স্পোর্টিং ক্লাব
প্রাইম দোলেশ্বর স্পোর্টিং ক্লাব একটি বাংলাদেশি ক্রিকেট দল যারা ঢাকা প্রিমিয়ার ডিভিশন ক্রিকেট লিগে লিস্ট এ এবং ঢাকা প্রিমিয়ার ডিভিশন টোয়েন্টি ২০ ক্রিকেট লিগে টুয়েন্টি২০ ম্যাচ খেলে থাকে। দলটি ঢাকা প্রিমিয়ার ডিভিশন টোয়েন্টি ২০ ক্রিকেট লিগের বর্তমান রানার্সআপ।
দেউতি উচ্চ বিদ্যালয় ও কলেজ
দেউতি উচ্চ বিদ্যালয় ও কলেজ ২নং পারুল ইউনিয়নের প্রাণকেন্দ্রে অবস্থিত একটি বিদ্যালয়।
ইতিহাস
দেউতি উচ্চ বিদ্যালয় ও কলেজ ১৯৫৭ খ্রীষ্টাব্দে প্রতিষ্ঠা লাভ করে ।
ইউনিফরম
সাদা রঙ এর শার্ট এবং নেভিবুলু রঙ এর ফুল প্যান্ট ।
অবকাঠামো
৩০টি শ্রেণীকক্ষ, ১টি মিলনায়তন, ৩টি অফিস রুম, ১টি গ্যারেজ এবং ২টি কমন রুম ।
কার্ল লিওন
কার্ল ডেসমন্ড লিওন (জন্ম আনু. ১৯৭৬) উইন্ডসর, অন্টারিওর একজন কানাডীয় ব্যবসায়ী। লিওনকে তার যৌন সঙ্গীদের তার ইতিবাচক এইচআইভি অবস্থা সম্পর্কে না জানানোর জন্য ১৫টি উত্তেজনাপূর্ণ যৌন নিপীড়নের জন্য এক উইন্ডসর আদালতে দোষী সাব্যস্ত করার পরে জেলে পাঠানো হয়েছিল। এটা বিশ্বাস করা হয় যে তার বিরুদ্ধে কানাডার ইতিহাসে যে কারোর চেয়ে বেশি নারীকে এইডস -জনিত ভাইরাসে আক্রান্ত করার অভিযোগ আনা হয়েছে। তার শিকার দুজন আত্মহত্যার চেষ্টা করেছে।
ক্লিফোর্ড রোচ
ক্লিফোর্ড আর্চিবল্ড রোচ (Clifford Roach; জন্ম: ১৩ মার্চ, ১৯০৪ - মৃত্যু: ১৬ এপ্রিল, ১৯৮৮) ত্রিনিদাদ ও টোবাগোর পোর্ট অব স্পেনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগোর প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন ক্লিফোর্ড রোচ।
১৯২৮ সালে ওয়েস্ট ইন্ডিজের ক্রিকেটের ইতিহাসে সর্বপ্রথম টেস্ট খেলায় অংশগ্রহণের বিরল গৌরবগাঁথা রচনা করেন তিনি। ২৩ জুন, ১৯২৮ তারিখে ইংল্যান্ডের বিপক্ষে টেস্ট অভিষেক ঘটে ক্লিফোর্ড রোচের। দুই বছর পর ওয়েস্ট ইন্ডিজের পক্ষে প্রথম সেঞ্চুরি করার কীর্তিগাঁথা সৃষ্টি করেন। দুই খেলার পর দলের প্রথম দ্বি-শতকধারী ব্যাটসম্যান হন।
প্রথম-শ্রেণীর ক্রিকেটে ত্রিনিদাদ ও টোবাগোর পক্ষাবলম্বন করেন। কিন্তু প্রথম-শ্রেণীর খেলায় আশানুরূপ সফলতা না পেলেও ১৯২৮ সালে ইংল্যান্ড সফরের জন্য ওয়েস্ট ইন্ডিজ দলের সদস্যরূপে মনোনীত হন। ঐ সফরে সহস্রাধিক রান তুলেন ক্লিফোর্ড রোচ। ১৯৩০ সালে ইংল্যান্ড দল ওয়েস্ট ইন্ডিজ সফরে আসে। নিজ মাঠে সেঞ্চুরি করে কৃতিত্বের স্বাক্ষর রাখেন। তবে এর পরপরই তার ক্রীড়াশৈলী দূর্বলতর হতে থাকে। ১৯৩০-৩১ মৌসুমে অস্ট্রেলিয়া সফরে যান ও ১৯৩৩ সালে পুনরায় ইংল্যান্ড গমন করেন। সেখানে তিনি আরও একবার সহস্রাধিক রান তুলেন। কিন্তু, ১৯৩৫ সালে দল থেকে বাদ পড়েন। তিন বছরের মধ্যেই ত্রিনিদাদ দল থেকেও তাকে চলে আসতে হয়। সচরাচর ক্লিফোর্ড রোচ ধারাবাহিকতাবিহীন অবস্থায় ছিলেন। কিন্তু, ব্যাট হাতে বেশ আক্রমণধর্মী ও আকর্ষণীয় ক্রীড়াশৈলীর অধিকারী ছিলেন।
ক্রিকেটের বাইরে উকিল হিসেবে কাজ করেছেন। জীবনের শেষদিকে ডায়াবেটিসে আক্রান্ত হলে উভয় পা কেটে ফেলতে হয়েছিল তাকে।
প্রারম্ভিক জীবন
ক্লিফোর্ড রোচ ত্রিনিদাদের পোর্ট অব স্পেনে জন্মগ্রহণ করেন। ত্রিনিদাদ ও টোবাগোর সেন্ট মেরিজ কলেজে অধ্যয়ন করেন। সেখানে ফুটবল খেলতে শুরু করেন। ত্রিনিদাদে ম্যাটিং পিচে ক্রিকেট খেলায় সূত্রপাত ঘটান। মাঝারিমানের খেলোয়াড়দের নিয়ে গড়া ম্যাপল ক্লাবে খেলতে থাকেন। শৈশবে জর্জ জনের কাছ থেকে ক্রিকেটে প্রশিক্ষণ গ্রহণ করেন।
প্রথম-শ্রেণীর ক্রিকেট
ফেব্রুয়ারি, ১৯২৪ সালে ত্রিনিদাদের পক্ষে প্রথম-শ্রেণীর ক্রিকেটে অভিষেক ঘটে তার। ব্রিটিশ গায়ানার বিপক্ষে অনুষ্ঠিত ঐ খেলায় তিনি ৪৪ ও ২২ রান তুলেন। ১৯২৬ সালের পূর্ব-পর্যন্ত ত্রিনিদাদের পক্ষে আর কোন খেলায় অংশগ্রহণের সুযোগ হয়নি তার। ১৯২৬ সালে মেরিলেবোন ক্রিকেট ক্লাব (এমসিসি) ওয়েস্ট ইন্ডিজ সফরে আসে। দুই খেলায় তিনি অংশগ্রহণ করলেও তেমন সফলতা পাননি। জানুয়ারি, ১৯২৭ সালে বার্বাডোসের বিপক্ষে আরও একটি খেলায় অংশ নিয়েও ব্যর্থ হন। তাস্বত্ত্বেও, ত্রিনিদাদের গণমাধ্যমে ১৯২৮ সালে ওয়েস্ট ইন্ডিজ দলের ইংল্যান্ড সফরের জন্য সম্ভাব্য অংশগ্রহণকারীরূপে তার কথা উল্লেখ করা হয়। ত্রিনিদাদের শীর্ষস্থানীয় ব্যাটসম্যানের স্বীকৃতিসহ ফিল্ডিং ও বোলিংয়ের দক্ষতার কারণেই তাকে দলে রাখা হয়েছিল। ঐ ডিসেম্বরে প্রথম-শ্রেণীর ক্রিকেটে প্রথমবারের মতো অর্ধ-শতকের কোঠা অতিক্রমণে সক্ষম হন ক্লিফোর্ড রোচ। ত্রিনিদাদ ও গায়ানার সম্মিলিত দলের বিপক্ষে ৮৪ রান তুলেন। শেষের খেলাটিতে সুন্দর ক্রীড়ানৈপুণ্যের কারণে দল নির্বাচকমণ্ডলী আসন্ন ইংল্যান্ড সফরের জন্য দলে তাকে অন্তর্ভুক্ত করে। তবে, ১৯২৮ সালের শুরুতে আরও দুইটি এ জাতীয় খেলায় তেমন সফলতা পাননি। তাস্বত্ত্বেও, সফরকারী দলের সদস্য হিসেবে মনোনীত হন। এ পর্যায়ে ফিল্ডিং ও বোলিংয়ের সক্ষমতাকে তার মনোনয়নে সহায়ক ভূমিকা পালন করে।
পাশাপাশি, উকিল হিসেবেও প্রশিক্ষণ নিতে থাকেন ও সফর শুরুর অল্প কিছুদিন পূর্বে পরীক্ষা সফলতার সাথে শেষ করেন তিনি।
ইংল্যান্ড গমন
১৯২৮ সালে ওয়েস্ট ইন্ডিজ দল ইংল্যান্ড সফরে যায়। ঐ সফরেই দলটি তাদের ইতিহাসের প্রথম টেস্টে অংশগ্রহণ করে। তবে, তিন টেস্টের প্রতিটিতেই ইনিংস ব্যবধানে পরাজিত হয়েছিল ওয়েস্ট ইন্ডিজ দল। ধারাভাষ্যকারেরা সামগ্রীকভাবে দূর্বলমানের ফলাফলের জন্য দলটিকে ব্যর্থতার চিহ্ন অঙ্কন করে দেন। উইজডেন ক্রিকেটার্স অ্যালমেনাক কর্তৃপক্ষ সফরের বিষয়ে মূল্যায়ন করে যে, প্রত্যেকেই অনুধাবন করেছেন যে, ইংল্যান্ড ও ওয়েস্ট ইন্ডিজের মধ্যকার টেস্ট খেলা আয়োজন করা গুরুতর ভুল ছিল। অনুপযোগী পরিবেশ ও গ্রীষ্মের শুষ্ক মৌসুমের বিপক্ষে ব্যাটসম্যানেরা মুখোমুখি হয়েছেন। শক্ত প্রতিরক্ষাব্যূহ তৈরি করে ও অফ সাইডে দৃষ্টিনন্দন স্ট্রোক খেলে সকলের মনোযোগ আকর্ষণ করেছেন। রান সংগ্রহের পাশাপাশি কভার অঞ্চলে চমৎকার ফিল্ডার হিসেবেও সক্ষমতা প্রদর্শন করেছেন তিনি। এ সফরে ক্লিফোর্ড রোচ ২৬.৫৬ গড়ে ১,২২২ প্রথম-শ্রেণীর রান সংগ্রহ করেছেন। কোন সেঞ্চুরির সন্ধান না পেলেও নয়বার পঞ্চাশোর্ধ্ব রান তুলেছেন তিনি। মাইনর কাউন্টিজ দলের বিপক্ষে ব্যক্তিগত সর্বোচ্চ ৯২ রান তুলেছেন। প্রথম-শ্রেণীর খেলায় ব্যাটিং গড়ে পঞ্চম স্থান অধিকার করেন ও দুইটি উইকেটও লাভ করেছেন তিনি।
সিরিজের প্রথম টেস্টে অভিষেক ঘটে তার। খেলায় তিনি ০ ও ১৬ রান সংগ্রহ করেন। দ্বিতীয় খেলায় ব্যাটিং উদ্বোধনে নামেন এবং ৫০ ও ০ রান করেন। শেষ খেলায় ৫৩ ও ১২ রান তুলেন। ওয়েস্ট ইন্ডিজের টেস্ট ব্যাটিং গড়ে তিনি চতুর্থ স্থান অধিকার করেন। তন্মধ্যে, প্রথম ইনিংসে জর্জ চ্যালেনরের সাথে ৭০ মিনিটে ৯১ রানের জুটি গড়েন। সমগ্র সিরিজে জো স্মলই কেবল তার সাথে পঞ্চাশোর্ধ্ব রান করেছেন। তবে রোচ একাধিকবার এ কার্য করেছেন।
ইংল্যান্ডের মুখোমুখি
১৯২৯ সালে ত্রিনিদাদে ফিরে তিনটি প্রথম-শ্রেণীর খেলায় অংশ নিয়ে দুইটি অর্ধ-শতকের ইনিংস খেলেন। ১৯৩০ সালে এমসিসি দল ওয়েস্ট ইন্ডিজ সফরে চার টেস্ট খেলার জন্য অঙ্গীকারাবদ্ধ হয়। তবে, এমসিসি দলটি পূর্ণাঙ্গ আন্তর্জাতিকমানের শক্তিধর ছিল না। দলটিতে সবেমাত্র শুরুরদিকের কিংবা শেষের দিকের খেলোয়াড় সমৃদ্ধ ছিল। এছাড়াও, বেশ কয়েকজন তারকা বোলার অনুপস্থিত ছিলেন।
ক্লিফোর্ড রোচ প্রথম টেস্টে খেলেন। প্রথম ইনিংসে ব্যাটিং উদ্বোধনে নেমে ১২২ রানের মনোজ্ঞ ইনিংস খেলেন। এটিই ওয়েস্ট ইন্ডিজের টেস্ট ইতিহাসে প্রথম সেঞ্চুরি ছিল ও রোচ তার প্রথম-শ্রেণীর ক্রিকেটে প্রথম সেঞ্চুরি করেছিলেন। ইংরেজ বোলার উইলফ্রেড রোডসের বলে উপর্যুপরী চারবার চারের মার মেরে তিন অঙ্কে উপনীত হন। দ্বিতীয় ইনিংসে ৭৭ রান তুলেন। খেলাটি ড্রয়ে পরিণত হয়। দ্বিতীয় ইনিংসে ৭৭ রান তুলেন। খেলাটি ড্রয়ে পরিণত হয়।  এ টেস্টের পর ত্রিনিদাদের সদস্যরূপে দুইবার সফরকারী এমসিসি দলের বিপক্ষে অংশ নিলেও তেমন সফলতা পাননি। দ্বিতীয় টেস্টে কোন ইনিংসেই রানের সন্ধান পাননি। ত্রিনিদাদ টেস্টের ষষ্ঠ ইনিংসে মাত্র ২৪ রান তুলেন। তার ক্রীড়াশৈলী দল নির্বাচকমণ্ডলীকে ভাবিয়ে তুলে ও পরবর্তী টেস্টে দলের বাইরে থাকবেন বলে ধারণা করা হয়েছিল। তাস্বত্ত্বেও দল নির্বাচকমণ্ডলী তাকে দলে রাখেন।
২০৯ রানের ইনিংস খেলেন তিনি। এরফলে ওয়েস্ট ইন্ডিজের পক্ষে প্রথম দ্বি-শতকধারী হন তিনি। প্রথম উইকেটে এরল হান্টের সাথে ১৪৪ ও দ্বিতীয় উইকেটে জর্জ হ্যাডলি’র সাথে ১৯২ রান তুলেন। তন্মধ্যে, দ্বিতীয় শতরানের জন্য মাত্র ৭৪ মিনিট খরচ করেছিলেন। মাইকেল ম্যানলি তার ওয়েস্ট ইন্ডিজের ক্রিকেট ইতিহাস গ্রন্থে, রোচের ইনিংস সম্পর্কে মন্তব্য করেন যে, অত্যন্ত মনোরম ইনিংস হলেও বেশ কয়েকবার ভাগ্যের সহায়তা পেয়েছেন যা হ্যাডলির ধীরলয়ে খেলার বৈপরীত্য চিত্র। খেলাটি অনায়াসে নিজেদের করায়ত্ত্ব করে নেয় ওয়েস্ট ইন্ডিজ দল ও টেস্ট খেলার ইতিহাসে তাদের প্রথম জয় তুলে নেয়। চূড়ান্ত টেস্টে খুব কমই সফলতা পেয়েছেন। তাস্বত্ত্বেও সিরিজে ৫৮.৩৭ গড়ে ৪৬৭ রান নিয়ে দলের ব্যাটিং গড়ে তৃতীয় স্থান দখল করেন। কেবলমাত্র রোচ ও হ্যাডলি স্বাগতিক দলের পক্ষে প্রত্যেক টেস্টে অংশ নিয়েছেন। আন্তঃদ্বীপ সম্পর্কীয় রাজনৈতিক কারণে দল নির্বাচকমণ্ডলী টেস্ট খেলার জন্য দ্বীপ রাষ্ট্র থেকে খেলোয়াড়দেরকে রাখতো। ঐ সিরিজে ২৯জন খেলোয়াড় ওয়েস্ট ইন্ডিজের পক্ষে অংশ নেন ও প্রত্যেক খেলায় ভিন্ন দলনায়ককে রাখা হয়।
অস্ট্রেলিয়া গমন
১৯৩০ সালের শেষদিকে ওয়েস্ট ইন্ডিজ দল প্রথমবারের মতো অস্ট্রেলিয়া সফরে যায়। ১৯৩০-৩১ মৌসুমে পাঁচ টেস্টে অংশ নেয় তারা। শেষ খেলায় ৩০ রানের ব্যবধানে জয় পেলেও প্রত্যেকটিতেই হেরে যায় ওয়েস্ট ইন্ডিজ দল। দলটি খেলায় পাত্তাই পায়নি। ঐ সফরে হ্যাডলির সাথে রোচকে দলের অন্যতম শীর্ষস্থানীয় ব্যাটসম্যান হিসেবে চিত্রিত করা হয়েছিল। প্রথম টেস্টে ৫৬ রান তুলেন। কিন্তু, পরবর্তী সাত ইনিংসে মাত্র দুইবার দুই অঙ্কের কোঠা স্পর্শ করতে পেরেছিলেন। সিরিজ শেষে দলের ব্যাটিং গড়ে ১৯.৪০ গড়ে ১৯৪ রান তুলে পঞ্চম স্থানে অবস্থান করেন।
অন্যান্য প্রথম-শ্রেণীর খেলার মধ্যে ভিক্টোরিয়ার বিপক্ষে ১০৪ রান ও সর্বমোট ২৪.৫০ গড়ে ৬৩৭ রান করেছিলেন। সমসাময়িক প্রতিবেদনগুলোয় মন্তব্য করা হয় যে, তিনি কখনো দূর্বলমানের খেলা উপহার দেননি ও বোলারদের উপর আক্রমণ করার চেষ্টা চালিয়ে গেছেন। ত্রিনিদাদভিত্তিক সংবাদপত্র স্পোর্টিং ক্রনিকলের এপ্রিল, ১৯৩১ সালের সংখ্যায় রাখঢাক না রেখেই লেখা হয় যে, এ সফরে তিনি নিজের মাঝে ছিলেন না, ফলে দূর্বল ক্রীড়াশৈলী দেখা যায়।
পুনরায় ইংল্যান্ড গমন
১৯৩২ সালে ত্রিনিদাদের পক্ষে তেমন ভালো খেলেননি। ফলশ্রুতিতে, দূর্বলমানের খেলার জন্য কিছুসংখ্যক ক্রিকেটবোদ্ধা তাকে দলের বাইরে রাখার পরামর্শ দেন। ১৯৩৩ সালের শুরুতে প্রস্তুতিমূলক খেলায় ব্যর্থ হন। তাস্বত্ত্বেও, ১৯৩৩ সালে ইংল্যান্ড সফরের জন্য দলের অন্যতম সদস্যরূপে তাকে রাখা হয়। ঐ সফরে দলটি প্রত্যাশিত খেলা উপহার দেয়নি ও টেস্ট সিরিজে ২-০ ব্যবধানে পরাজিত হয়। এছাড়াও, দলের ব্যাটিংও সফলতা পায়নি। ধীরগতিতে শুরুর পর হ্যাম্পশায়ারের বিপক্ষে ৬৭ ও তারপর সারের বিপক্ষে ১৭০ মিনিটে ১৮০ রান তুলেন ক্লিফোর্ড রোচ।
শেষের ইনিংসটি সম্পর্কে উইজডেন মন্তব্য করে যে, সফরের সবচেয়ে আশাপ্রদ ইনিংস ছিল এটি ও তিনি মধ্যাহ্নভোজনের পূর্বেই সেঞ্চুরি তুলে নেন। উইজডেন আরও জানায় যে, ঐ সময়ে সারের বোলিং মাঝারিমানের হলেও রোচ তার কাট, ড্রাইভ ও হুকসে নিজের সহজাত প্রতিভার কথা জানান দেন যা খুব কম সময়ই দেখা গেছে।
কাউন্টি দলগুলোর বিপক্ষে আশাপ্রদ ইনিংস খেললেও প্রথম টেস্টের উভয় ইনিংসেই শূন্য রান করেন তিনি। অবশ্য পরবর্তী দুই টেস্টে বেশ সফল হন। দ্বিতীয় টেস্টে ৬৪ রান সংগ্রহের পর তৃতীয় টেস্টে মাত্র ৩৩ মিনিটে ৫৬ রান তুলেন। উইজডেনের প্রতিবেদনে উল্লেখ করা হয় যে, হ্যাডলির ন্যায় তাকে সেভাবে দেখা না হলেও দলে তিনি খুব সহজেই সেরা খেলোয়াড়ের মর্যাদা পেয়েছেন। অনেকবারই তার ইনিংস বেশ উঁচুমানের ছিল। তবে, ওভালে সারের বিপক্ষে ১৮০ রানের ইনিংসটিই বেশ দৃষ্টিনন্দন ছিল।
অবসর
রোচ ত্রিনিদাদের পক্ষে খেলা চালিয়ে যেতে থাকেন। একই মাসে শেষ টেস্টে অংশগ্রহণের পর এমসিসি দলের বিপক্ষে ত্রিনিদাদের সদস্যরূপে খেলেন। খেলায় তিনি ২৮ ও ০ রান করেন। ১৯৩৬ সালে দলটির পক্ষে আরও দুই খেলায় অংশ নেন। দ্বিতীয় খেলায় তিনি অর্ধ-শতক করেছিলেন। ১৯৩৭ সালে সর্বশেষ প্রথম-শ্রেণীর খেলায় অংশ নেন। বার্বাডোসের বিপক্ষে ৮৯ ও ব্রিটিশ গায়ানার বিপক্ষে শেষ খেলায় ৭ ও ২৮ রান তুলেছিলেন।
১৯৩৯ সালের শেষদিকে ক্রিকেটবোদ্ধারা মন্তব্য করেন যে, ত্রিনিদাদের পক্ষে খেলবেন তিনি এমনকি ওয়েস্ট ইন্ডিজের পক্ষেও খেলার যোগ্য তিনি। তবে, তাকে আর খেলার জগতে দেখা যায়নি।
৯৮টি প্রথম-শ্রেণীর খেলায় অংশ নিয়ে ২৮.০৪ গড়ে ৪৮৫১ রান তুলেন। তন্মধ্যে, পাঁচটি সেঞ্চুরিও করেছেন। এছাড়াও, পাঁচ উইকেট পেয়েছেন। দ্বিতীয় বিশ্বযুদ্ধ চলাকালে ইংল্যান্ডে অবস্থান করেন। সেখানে, ওয়েস্ট ইন্ডিজ একাদশ নামের দলের পক্ষে বেশ কয়েকটি প্রথম-শ্রেণীবিহীন খেলায় অংশ নেন।
ফুটবলার হিসেবে স্বল্প সফলতা লাভ করেন ক্লিফোর্ড রোচ। ১৯৩০-এর দশকের শেষদিক পর্যন্ত ম্যাপল দলের পক্ষে ইনসাইড রাইট হিসেবে খেলেছেন। এছাড়াও আন্তর্জাতিক পর্যায়ে ত্রিনিদাদের প্রতিনিধিত্ব করেছেন তিনি।
ব্যক্তিগত জীবন
জীবনের শেষদিকে ডায়াবেটিস রোগে আক্রান্ত হন তিনি। ফলশ্রুতিতে উভয় পা কেটে ফেলতে হয়েছিল। ১৯৬৮ সালে প্রথমটি ও ১৯৭০ সালে দ্বিতীয়টি। ইংল্যান্ডে কৃত্রিম পা লাগানো হয়। এ অবস্থাতেই উকিল হিসেবে কাজ চালিয়ে যান।
ব্যক্তিগত জীবনে বিবাহিত ক্লিফোর্ড রোচ এডনা নাম্নী এক রমণীর পাণিগ্রহণ করেন। এ দম্পতির নয় সন্তান ছিল। অধিকাংশ সন্তানই ইংল্যান্ডে অভিবাসিত হন। ১৬ এপ্রিল, ১৯৮৮ তারিখে ৮৪ বছর বয়সে ত্রিনিদাদ ও টোবাগোর পোর্ট অব স্পেনে ক্লিফোর্ড রোচের দেহাবসান ঘটে।
মূল্যায়ন
রোচের ব্যাটিংকে ধারাবাহিকতাবিহীন অবস্থায় চিহ্নিত করা হয়েছে। সংক্ষিপ্ত খেলোয়াড়ী জীবন সম্পর্কে ঐতিহাসিক ব্রিজিত লরেন্স লেখেন যে, তার খেলার ধরন ও ব্যাটিংয়ের গভীরতা নিজ জায়গায় নিয়ে যাবে। তিনি মূল্যায়ন করেন যে, দ্বিতীয় বিশ্বযুদ্ধের পূর্বেকার ওয়েস্ট ইন্ডিজের প্রথম সফলতম ব্যাটসম্যান জর্জ চ্যালেনর ও জর্জ হ্যাডলির মাঝে তিনি সেঁতুবন্ধন গড়ে দিয়েছেন। সফলতা লাভ করুক বা না করুক ক্লিফোর্ড রোচ তার আক্রমণধর্মী ব্যাটিংয়ের মাধ্যমে দর্শকদের কাছে মনোযোগের কেন্দ্রবিন্দুতে পরিণত হয়েছিলেন। অত্যন্ত ক্ষুরধার ফিল্ডার হিসেবে প্রভূতঃ সুনাম কুড়িয়েছেন, বিশেষ কভার অঞ্চলে তিনি ছিলেন অপ্রতিদ্বন্দ্বী।
১৯৮৪ সালে ত্রিনিদাদ ও টোবাগো স্পোর্টস হল অব ফেমে ক্লিফোর্ড রোচকে অন্তর্ভুক্ত করা হয়েছিল। এছাড়াও, ২০০৮ সালে ত্রিনিদাদ ও টোবাগো ফুটবল ফেডারেশন কর্তৃক সাবেক ফুটবলারদের সাথে তিনিও শতবার্ষিকী পদক লাভ করেন।
গোকুল
গোকুল হল ভারতের উত্তরপ্রদেশ রাজ্যের মথুরা জেলার অন্তর্গত একটি পুরসভা। এই শহরটি মথুরা শহর থেকে ১৫ কিলোমিটার দক্ষিণ-পূর্বে অবস্থিত। হিন্দুরা বিশ্বাস করেন যে, কৃষ্ণ তার ছেলেবেলা গোকুলে কাটিয়েছিলেন।
ভূগোল
গোকুল শহরটি অক্ষ-দ্রাঘিমাংশে অবস্থিত এই শহরের গড় উচ্চতা সমুদ্রপৃষ্ঠ থেকে ১৬৩ মিটার (৫৩৪ ফুট)।
জনপরিসংখ্যান
ভারতের ২০০১ সালের জনগণনা অনুসারে, গোকুল শহরের জনসংখ্যা ৪০৪১। জনসংখ্যার ৫৫% পুরুষ এবং ৪৫% নারী। গোকুলের সাক্ষরতার গড় হার ৬০%। এটি জাতীয় গড়ের (৫৯.৫%) চেয়ে বেশি। পুরুষ সাক্ষরতার হার ৬৮% এবং নারী সাক্ষরতার হার ৪৯%। জনসংখ্যার ১৮% ৮ বছরের কম বয়সী।
মোহিত সেন
মোহিত সেন (২৪ মার্চ ১৯২৯ — ৪ মে ২০০৩) ছিলেন খ্যাতনামা সংগীতজ্ঞ ও বাঙালি সমাজসেবী। ইউনাইটেড কমিউনিস্ট পার্টির প্রতিষ্ঠাতা ছিলেন তিনি।
প্রাথমিক জীবন এবং শিক্ষা
মোহিত সেন বৃটিশ ভারতের অধুনা পশ্চিমবঙ্গের কলকাতার এক প্রগতিশীল এবং প্রাশ্চাত্যধারার ব্রাহ্মসমাজভুক্ত পরিবারে জন্মগ্রহণ করেন। তাঁর পিতা ছিলেন কলকাতা হাইকোর্টের বিচারপতি অমরেন্দ্রনাথ সেন এবং মাতা ছিলেন বীরভূম জেলার রায়পুরের জমিদার পরিবারের কন্যা বিখ্যাত নৃত্যশিল্পী মৃণালিনী। তার পিতামহ ছিলেন বার্মার অ্যাডভোকেট জেনারেল এবং মাতামহ মেজর এন পি সিনহা ছিলেন ভারতীয় চিকিৎসা সেবায় নিযুক্ত সদস্য এবং তার মায়ের জ্যাঠামশায়লর্ড সত্যেন্দ্রপ্রসন্ন সিনহা ছিলেন বিহার ও ওড়িশা রাজ্যের প্রথম ভারতীয় রাজ্যপাল। মোহিত সেনের জ্যেষ্ঠ ভ্রাতা ছিলেন প্রেসিডেন্সি কলেজের ইতিহাসের ছাত্র প্রতাপচন্দ্র সেন। মোহিত সেনেরও পড়াশোনা প্রেসিডেন্সি কলেজে। এখানে তিনি অধ্যাপক সুশোভন সরকারের ছাত্র ছিলেন। পরে তিনি যুক্তরাজ্যের কেমব্রিজ বিশ্ববিদ্যালয়ে পড়াশোনা করেন।
কমিউনিস্ট আন্দোলনে
কেমব্রিজে অবস্থানকালে ১৯৪৮ খ্রিস্টাব্দে মোহিত সেন আনুষ্ঠানিকভাবে কমিউনিস্ট পার্টির সদস্য হন। ছাত্রাবস্থাতেই তিনি কমিউনিস্ট সংগঠনে কাজ করতে শুরু করেছিলেন। কেমব্রিজে বনজা আয়েঙ্গারের সঙ্গে পরিচয় হয় এবং তাকে বিবাহ করেন। ১৯৫০ খ্রিস্টাব্দের শেষে বনজা একজন বিশিষ্ট গণিতজ্ঞ হন। বিবাহের পর তারা চিনে গমন করেন। ১৯৫০-৫৩ খ্রিস্টাব্দে মোহিত সেন বেজিংয়ে চীনের ইন্টারন্যাশনাল কমিউনিস্ট স্কুলে পড়াশোনা করেন। দেশে ফিরে মোহিত সেন ১৯৫৩-৬২ খ্রিস্টাব্দে ভারতের কমিউনিস্ট পার্টির নতুন দিল্লির সদর দপ্তরে এবং প্রকাশনা বিভাগে কাজ করেন। পরে তিনি সংগঠক ও প্রশিক্ষক হিসাবে অন্ধ্রপ্রদেশে যান।
রাজনৈতিক জীবন
মোহিত সেন যখন চীন হতে দেশে ফেরেন, তখন দেশ স্বাধীন হয়েছে। কমিউনিস্ট পার্টির মতে সে স্বাধীনতা ছিল ব্রিটেনের আধা উপনিবেশিক শাসনের নামান্তর মাত্র। মোহিত সেন সাম্রাজ্যবাদীর বিরুদ্ধে লডাইয়ে সহযোগিতা বৃদ্ধিতে ভারতীয় জাতীয় কংগ্রেসের সঙ্গে দাঁড়ালেন। ষাটের দশকে পার্টি দ্বিধা বিভক্ত হলে তিনি এস এ ডাঙ্গের নেতৃত্বাধীন সি পি আই-তে থেকে যান। ১৯৬৬ খ্রিস্টাব্দে তিনি দলের জাতীয় পরিষদের সদস্য ও ১৯৭১ খ্রিস্টাব্দে জাতীয় কর্মসমিতিতে নির্বাচিত হন। ১৯৮৫ খ্রিস্টাব্দে এস এ ডাঙ্গের কন্যা রোজা দেশপাণ্ডে অল ইন্ডিয়া কমিউনিস্ট পার্টি গঠিত হয়। মোহিত সেন ১৯৭৮ খ্রিস্টাব্দে ইন্দিরা গান্ধীর জরুরি অবস্খার সমালোচনা করলেও তিনি দেশ গঠনে কমিউনিস্ট ও কংগ্রেসের সহযোগিতার প্রয়োজনের উপর যোগ দিতেন। ১৯৮৮ খ্রিস্টাব্দে অল ইন্ডিয়া কমিউনিস্ট পার্টি মিশে যায় ওই বছরেই মোহিত সেনের নেতৃত্বে গঠিত নতুন দল ইউনাইটেড কমিউনিস্ট পার্টি (ইউ সি পি আই)-এর সঙ্গে। মোহিত সেন এই দলের সাধারণ সম্পাদক হন এবং আমৃত্যু দীর্ঘ ১৫ বৎসর আসীন থাকেন। তার স্ত্রী পদ্মশ্রী সম্মাননায় ভূষিতা গণিতজ্ঞ বনজা আয়েঙ্গার ছিলেন শ্রীপদ্মাবতী মহিলা বিশ্ববিদ্যালয়ের প্রতিষ্ঠাতা-উপাচার্য। শেষ জীবনে তারা হায়দ্রাবাদে থাকতেন। মোহিত সেন ৭৪ বৎসর বয়সে প্রয়াত হন। তাদের কোন সন্তান-সন্ততি ছিল না।
লেখক
মোহিত সেন ছিলেন শক্তিমান লেখক। তিনি বলিষ্ঠ কলমে অনেকগুলি গ্রন্থ রচনা করেন।:
জেমস ড্যানিয়েল ওয়েলস
থাম্ব|Jimmy Welsh:Major League Baseball player জেমস ড্যানিয়েল ওয়েলস (৯ অক্টোবর ১৯০২ - ২০ অক্টোবর ১৯৭০), একজন মেজর লীগ বেসবল খেলোয়াড় যিনি ১৯২৫ - ১৯৩০ আউটফিল্ডার খেলতেন। ওয়েলশ বোস্টন ব্র্যাভস এবং নিউ ইয়র্ক জায়ান্টদের হয়ে খেলতো।
ভবিষ্যতের হল অফ ফ্যামার রজার্স হর্নসবির জন্য ১০ জানুয়ারী ১৯২৮-এ ব্রাটি থেকে জায়ান্টদের কাছে শান্টি হোগান সহ ওয়েলশদের বাণিজ্য হয়েছিল। জায়ান্টরা পরের বছর ডক ফারেলের বিনিময়ে ওয়েলশকে ব্র্যাভসে পাঠাত।
ছেংতু মেট্রো
ছেংতু মেট্রো হল চীনের সিছুয়ানের রাজধানী ছেংতুর দ্রুতগামী গণপরিবহন ব্যবস্থা। ব্যবস্থাটি ২০১০ সালের ২৭ সেপ্টেম্বর লাইন ১ খোলার সঙ্গে কার্যক্রম শুরু করেছিল। পরবর্তীকালে, ব্যবস্থাটির দ্রুত সম্প্রসারণ হয়েছে। বর্তমানে ১২ টি পাতাল রেলপথ ও ১ টি হালকা রেলের পথ রয়েছে। লাইন ৬, ৮, ৯, ১৭ ও ১৮ ২০২০ সালের ১৮ই ডিসেম্বর খোলার পরে ছেংতু মেট্রো বিশ্বের ৪র্থ দীর্ঘতম মেট্রো ব্যবস্থায় পরিণত হয়।
বর্তমানে ১২ টি পরিচালনাগত পাতাল রেলপথ রয়েছে, যা মোট ৫১৮.৫কিমি (৩৩২.২ মাইল) রেলপথ নিয়ে গঠিত। এছাড়া ১ টি ট্রাম লাইন (লাইন টি২) রয়েছে। চেংদু মেট্রো প্রতিদিন 8 মিলিয়নেরও বেশি ট্রিপ পরিবেশন করে। ছেংতু মেট্রো প্রতিদিন ৮০ লাখ যাত্রী পরিবহন করে। ২০২১ সালের হিসাবে, ছেংতুতে একটি পাতাল রেল স্টেশনের ৫০০ মিটার ও ৮০০ মিটারের মধ্যে যথাক্রমে প্রায় ২২ লাখ ও ৪৬ লাখ মানুষ বসবাস করে।
মির্জা হামীদুল্লাহ বেগ
মির্জা হামীদুল্লাহ বেগ (এমএইচ বেগ) (২২ ফেব্রুয়ারি ১৯১৩ - ১৯ নভেম্বর ১৯৮৮ ) ছিলেন ভারতের ১৫ তম প্রধান বিচারপতি যিনি জানুয়ারি ১৯৭৭ থেকে ফেব্রুয়ারি ১৯৭৮ পর্যন্ত দায়িত্ব পালন করেন।
প্রাথমিক জীবন এবং শিক্ষা
বেগ একটি মুসলিম পরিবারে জন্মগ্রহণ করেন। তার পিতা মির্জা সামিউল্লাহ বেগ হায়দ্রাবাদ রাজ্যের প্রধান বিচারপতি ছিলেন, যা তাকে হায়দ্রাবাদ রাজ্যের একটি গুরুত্বপূর্ণ ব্যক্তিত্বে পরিণত করেছিল। তিনি ছিলেন আন্তর্জাতিকভাবে প্রশংসিত বিউটিশিয়ান শাহনাজ হুসেনের নিজের চাচা।
সেই সময়ে হায়দ্রাবাদের অভিজাত শ্রেণীর অনেক সন্তানের মতো, এম এইচ বেগ সেন্ট জর্জ গ্রামার স্কুলে পড়েন, যেখানে তিনি সিনিয়র কেমব্রিজ এইচএসএলসি পরীক্ষায় প্রথম স্থানের জন্য স্বর্ণপদক অর্জন করেন।
যেহেতু ভারত তখনও প্রবল ব্রিটিশ প্রভাবের অধীনে ছিল তাই ধনী ভারতীয়দের জন্য ইংল্যান্ডে উচ্চ শিক্ষা গ্রহণ করা সাধারণ ছিল, বিশেষ করে আইন অধ্যয়নের সময়। এইভাবে এমএইচ বেগ ১৯৩১ সালে বিখ্যাত ট্রিনিটি কলেজ এবং কেমব্রিজ বিশ্ববিদ্যালয়ে যোগদান করেন এবং প্রত্নতাত্ত্বিক এবং নৃতাত্ত্বিক এবং ঐতিহাসিক ট্রিপোসে অনার্স অর্জন করেন। তিনি লন্ডন স্কুল অফ ইকোনমিক্সে আইন, অর্থনীতি এবং রাজনীতি অধ্যয়ন করেন। তিনি অনারেবল সোসাইটি অফ লিঙ্কনস ইন এর মাধ্যমে বারে যোগদান করেন। ১৯৪১ সালে তাকে ইংল্যান্ডের বারে ডাকা হয়।
বিচারিক পেশা
স্নাতক শেষ করার পর, এমএইচ বেগ এলাহাবাদ এবং মিরাটে এলাহাবাদ হাইকোর্টের অ্যাডভোকেট হিসেবে অনুশীলন শুরু করতে ভারতে ফিরে আসেন। এখান থেকে এমএইচ বেগ বিচার ব্যবস্থায় অভিজ্ঞতা অর্জন শুরু করেন। ১৯৪৯ সালে, তিনি ভারতের ফেডারেল কোর্টের একজন অ্যাডভোকেট হিসেবে নথিভুক্ত হন এবং অবশেষে তিনি ভারতের সুপ্রিমকোর্টের একজন আইনজীবী হন। চারদিকে ব্যাপক অনুশীলন গড়ে তোলার পর তিনি ইউপি সুন্নি সেন্ট্রাল ওয়াকফ বোর্ডের স্থায়ী কাউন্সেল হন এবং পৌরসভার সংস্থাগুলিতে ঘন ঘন হাজির হতেন।
কাউন্সেল হিসাবে অভিজ্ঞতার পরে বেগকে ১১ জুন ১৯৬৩-এ এলাহাবাদ হাইকোর্টের বেঞ্চে পদোন্নয়ন করা হয়। বিচারক হিসাবে তিনি ফৌজদারি এবং দেওয়ানী পক্ষের পাশাপাশি ট্যাক্স বেঞ্চে বসেছিলেন। পরবর্তীতে, তিনি কোম্পানির বিচারক নিযুক্ত হন এবং ১৯৬৭ থেকে ১৯৭০ সালের মাঝামাঝি পর্যন্ত হাইকোর্টের বৈবাহিক ও উইল সংক্রান্ত এখতিয়ারের দায়িত্বে নিযুক্ত হন। অঞ্চলগুলি পুনরায় নির্দিষ্ট করা এবং হিমাচল প্রদেশ রাজ্য প্রতিষ্ঠিত হওয়ার কিছুদিন পরে এম এইচ বেগ ১৯৭১ সালের জানুয়ারিতে হিমাচল প্রদেশ হাইকোর্টের প্রধান বিচারপতি নিযুক্ত হন।
হিমাচল প্রদেশ হাইকোর্টের প্রধান বিচারপতি হিসাবে স্বল্প মেয়াদের পর, বেগকে ১২ ডিসেম্বর ১৯৭১ সালে ভারতের সুপ্রিমকোর্টের বিচারক হিসাবে উন্নীত করা হয়।
হেবিয়াস কর্পাস মামলা
বেগ হেবিয়াস কর্পাস মামলায়ও জড়িত ছিলেন। ভারতীয় গণতন্ত্রের এই যুগান্তকারী মামলা, জবলপুরের অতিরিক্ত জেলা ম্যাজিস্ট্রেট বনাম শিব কান্ত শুক্লা, ১৯৭৫ সালে ভারতীয় জরুরি অবস্থার সময় উঠে এসেছিল। আইনগত প্রশ্নটি জরুরী অবস্থায় গ্রেপ্তারের জন্য নাগরিকের বিচার বিভাগীয় যাচাইয়ের অধিকারের উপর নির্ভরশীল ছিল। সুপ্রিমকোর্টের পাঁচজন বরিষ্ঠতম বিচারক এই মামলার শুনানি করেন এবং চারজন সরকারী দৃষ্টিভঙ্গির সাথে একমত হন যে, এমনকি জরুরী অবস্থার সময় জীবনের অধিকারও নিলম্বিত হয়ে গিয়েছিল (শুধু ভিন্নমত ছিল এইচ আর খান্নার)। ১৯৭৬ সালের এপ্রিলের সিদ্ধান্তে, বিচারপতি বেগ পর্যবেক্ষণ করেছিলেন:
কয়েক মাস পরে, ১৯৭৭ সালের জানুয়ারিতে, এম এইচ বেগ ইন্দিরা গান্ধী সরকার কর্তৃক ভারতের প্রধান বিচারপতি নিযুক্ত হন, যখন তিনি এইচ আর খান্নার জুনিয়র ছিলেন। এই নিয়োগ আইনগত ঐতিহ্যের বিরুদ্ধে ছিল, যদিও এটি এ এন রায়ের নিযুক্তির সময়েই শুরু হয়েছিল। বিচার বিভাগের স্বাধীনতার উপর এই প্রতিবন্ধকতার ব্যাপকভাবে প্রতিবাদ করা হয়েছিল; পরবর্তী আইন মন্ত্রীরা, বিশেষ করে শান্তিভূষণ, বিচার বিভাগীয় নিযুক্তি, নির্বাহী বিভাগের হাতে না রেখে প্রধান বিচারপতির ক্ষমতার মধ্যে আনার জন্য একাধিক পদক্ষেপ শুরু করেন।
মোহাম্মদ হিদায়াতুল্লাহর পর বেগ ছিলেন ভারতের দ্বিতীয় মুসলিম প্রধান বিচারপতি। এক বছরের মেয়াদের পর, বেগ ১৯৭৮ সালের ফেব্রুয়ারিতে অবসর গ্রহণ করেন।
পরবর্তীকালে, বেগ ভারতের সংখ্যালঘু কমিশনের চেয়ারম্যান হিসেবে দায়িত্ব পালন করেন।
শিক্ষাবিদ
একজন অ্যাডভোকেট হিসেবে অনুশীলন করার সময়, বেগ বিভিন্ন বিষয়ে পড়াতে বিভিন্ন অনুষদের পদ গ্রহণ করেন:
অবসর গ্রহণের পর থেকে, বেগ ভারতে মুসলিম রাজনীতি নিয়ে আলোচনা করে দুটি বই লিখেছেন:
কেন শাটলওয়ার্থ
কেনেথ শাটলওয়ার্থ (Ken Shuttleworth; জন্ম: ১৩ নভেম্বর, ১৯৪৪) ল্যাঙ্কাশায়ারের সেন্ট হেলেন্স এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭০ থেকে ১৯৭১ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও লিচেস্টারশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ‘শাট’ ডাকনামে পরিচিত কেন শাটলওয়ার্থ।
প্রথম-শ্রেণীর ক্রিকেট
১৯৬৪ সাল থেকে ১৯৮০ সাল পর্যন্ত কেন শাটলওয়ার্থের প্রথম-শ্রেণীর খেলোয়াড়ী জীবন চলমান ছিল। উনিশ বছর বয়সে ১৯৬৪ সালে প্রথম-শ্রেণীর ক্রিকেটে আত্মপ্রকাশ ঘটে কেন সাটলওয়ার্থের। দীর্ঘদেহী, অনভিজ্ঞ অবস্থায় থাকলেও সঠিকমানের ফাস্ট বোলার হিসেবে আবির্ভূত হন তিনি। ১৯৬৭ সালে পঞ্চাশ উইকেট পান। তবে, ১৯৬৮ সালে ব্রায়ান স্ট্যাদামের দূর্বলতার সুযোগে নিজেকে আরও মেলে ধরতে সচেষ্ট হন। ১৯৭০ সালে নিজস্ব সেরা মৌসুম অতিবাহন করেন। ২১.৬০ গড়ে চুয়াত্তর উইকেট দখল করেছিলেন। লর্ডসে বহিঃবিশ্বে একাদশের বিপক্ষে ইংল্যান্ডের সদস্যরূপে খেলেন।
শাটলওয়ার্থের খেলোয়াড়ী জীবন কখনো পূর্ণাঙ্গতার দিকে এগিয়ে যেতে পারেনি। দূর্বল ক্রীড়াশৈলীর পাশাপাশি ক্রমাগত আঘাতপ্রাপ্তির ফলে ১৯৭৫ সালে ল্যাঙ্কাশায়ার থেকে চলে আসতে হয়েছিল তাকে। এরপর তিনি লিচেস্টারশায়ারে যোগ দেন। ১৯৭৭ থেকে ১৯৮০ সাল পর্যন্ত ঐ দলে একচল্লিশটি খেলায় অংশ নেন। ল্যাঙ্কাশায়ারের পক্ষে বারো মৌসুমে ১৭৭ খেলায় ২২.৯২ গড়ে ৪৮৪ উইকেট পান। কাউন্টি দলটির পক্ষে ১০৫টি লিস্ট এ ক্রিকেট খেলায় ১৮ গড়ে ১৪৭ উইকেট দখল করেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন কেন শাটলওয়ার্থ। ২৭ নভেম্বর, ১৯৭০ তারিখে ব্রিসবেনে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ৩ জুন, ১৯৭১ তারিখে বার্মিংহামে সফরকারী পাকিস্তানের বিপক্ষে সর্বশেষ টেস্টে অংশ নেন তিনি।
১৯৭০-৭১ মৌসুমে রে ইলিংওয়ার্থের নেতৃত্বাধীন ইংরেজ দলের সদস্যরূপে অস্ট্রেলিয়া গমন করেন। ব্রিসবেনে সিরিজের ১ম টেস্টে স্বাগতিক অস্ট্রেলিয়ার বিপক্ষে অভিষেক পর্ব সম্পন্ন হয়। অভিষেক টেস্টে ৫-উইকেট লাভ করেন তিনি। ইনিংসে তিনি ৫/৪৭ বোলিং পরিসংখ্যান গড়েন। ঐ সফরেই একদিনের আন্তর্জাতিকের ইতিহাসের প্রথম ওডিআইয়ে মেলবোর্নে অংশ নেন।
১৯৭১ সালে ইংল্যান্ডের পক্ষে সর্বমোট পাঁচ টেস্টের মধ্যে চারটিই শীতকালে অস্ট্রেলিয়া ও নিউজিল্যান্ডের বিপক্ষে খেলেন। বাদ-বাকী একটি টেস্ট খেলেন পাকিস্তানের বিপক্ষে। তন্মধ্যে, অস্ট্রেলিয়ায় দলটি অ্যাশেজ সিরিজ জয় করতে সক্ষম হয়েছিল। ৩৫.৫৮ গড়ে বারো উইকেট লাভ করেন তিনি।
খেলার ধরন
দীর্ঘদেহী ডানহাতি ফাস্ট বোলার কেন শাটলওয়ার্থ দীর্ঘ দূরত্ব নিয়ে বোলিং কর্মে অগ্রসর হতেন। তবে, শুরুরদিকের প্রতিশ্রুতিশীলতা ও সম্ভাবনাকে পরবর্তীকালে আর পূর্ণাঙ্গরূপ ধারণ করাতে পারেননি। তার বোলিং ভঙ্গীমায় ফ্রেড ট্রুম্যানের সাথে প্রতিদ্বন্দ্বিতামুখর ছিল। কিন্তু, কৌশলগত কারণে নিয়মিতভাবে উইকেট লাভে সক্ষমতা দেখাতে পারেননি।
লিচেস্টারশায়ারে চার মৌসুম খেলার পর প্রথম-শ্রেণীর ক্রিকেট খেলা থেকে অবসর গ্রহণ করেন। এরপর স্টাফোর্ডশায়ারের পক্ষে নিয়মিতভাবে খেলতেন।
শরীর মালিশ
শরীর মালিশ হলো হাত দিয়ে টিপে শরীরে রক্তসঞ্চালন বৃদ্ধি এবং আরাম প্রদানের পদ্ধতি। বই-পত্রে এটি অঙ্গমর্দন হিসাবেও বর্ণিত। ইংরেজিতে একে বলে মাসাজ (Massage)। সারা পৃথিবীতেই গায়ে ব্যথার উপশম হিসাবে শরীর মালিশ করার রীতি প্রচলিত আছে। বিশেষ করে কোমর ব্যথা, ঘাড়ে এবং কাঁধে ব্যথার স্বল্পস্থায়ী উপশমের স্বার্থে শরীর মালিশ একটি কার্যকর পদ্ধতি। মাথার যন্ত্রণাতেও মালিশের উপযোগিতা রয়েছে। শিশুরাও গাত্র মর্দনে উপকৃত হয়।
সুফল
যথোপযুক্তভাবে শরীর মালিশ করা হলে বেশ কিছু সুফল পাওয়া যেতে পারে। যথা:
কাহো, ভারত
কাহো অরুণাচল প্রদেশ রাজ্যের ভারত-চীন সীমান্ত থেকে মাত্র ১৬ কিলোমিটার দূরত্বে অবস্থিত অঞ্জো জেলার একটি সীমান্তবর্তী গ্রাম।
ভৌগোলিক অবস্থান
অঞ্জো জেলার মোট ৭টি গ্রামের মধ্যে একটি কাহো। ভারত-চীন সীমান্তের সমীপ, লোহিত নদীর তীরে অবস্থিত কাহো হলো ভারতবর্ষের শেষ গ্রাম। গ্রামটি সমুদ্র সমতল থেকে উচ্চতায় অবস্থিত। কাহোর অবিস্মরণীয় সবুজভাব, বহু পাইন গাছ ও তুষার-আবৃত পাহাড়ের মতো বিস্ময়কর-প্রাকৃতিক দৃশ্যগুলির জন্য উত্তর-পূর্ব ভারতে এই গ্রামটি বেশ জনপ্রিয় একটি স্থান।
এই গ্রামে ভারতীয় সেনার একটি চেকপোস্ট রয়েছে।
জনসংখ্যার উপাত্ত
কাহো প্রধানত মেয়র উপজাতি দ্বারা অধ্যুষিত। এই গ্রামে সবমিলিয়ে মাত্র ১২টি পরিবারের বসবাস। গ্রামের মোট জনসংখ্যা ৭৬-৮০ জন। চীন সীমান্তের নিকট একটি অত্যন্ত গুরুত্বপূর্ণ ও সৈনাপত্যপূর্ণ স্থান হওয়া সত্ত্বেও কাহোর পরিকাঠামোর অবস্থা ভীষণই করুণ। শোচনীয় পরিকাঠামোই নয়, গ্রামে শিক্ষার প্রাথমিক ব্যবস্থাও ঠিক মতো নেই। সারা গ্রামে একটি মাত্র প্রাথমিক বিদ্যালয় রয়েছে, সেটিতেও যথাযথ পরিকাঠামোর অভাব রয়েছে।
গ্রামের স্থানীয় বৌদ্ধ ধর্মালম্বী অধিবাসীদের জন্য একটি বৌদ্ধ মোনাস্ট্রি আছে।
ভবিষ্যতের পরিবহণ পরিকল্পনা
ম্যাকমোহন লাইন ধরে মাগো-থিংবু থেকে বিজয়নগর যাওয়ার "অরুণাচল প্রদেশ ফ্রন্টিয়ার রাজপথটি" প্রস্তাবিত "পূর্ব-পশ্চিম শিল্প করিডোর রাজপথকে" ছেদ করে এই জেলা দিয়েই যাবে।    এই প্রকল্পটির প্রান্তিককরণের মানচিত্রটি এখানে এবং এখানে দেখা যেতে পারে।
তথ্যসূত্র
উদ্ধৃতিসমূহ
উৎস
কোরাঙ্গি ক্রিক সেনানিবাস
কোরাঙ্গি ক্রিক সেনানিবাস বা কোরাঙ্গি সেনানিবাস (کورنگی کریک چھاؤنی) পাকিস্তানের সিন্ধুর করাচি শহরের একটি সেনানিবাস শহর। এটি একটি সামরিক ঘাঁটি এবং আবাসিক স্থাপনা হিসেবে কাজ করে। এটি ১৯ শতকের ব্রিটিশ রাজ এবং ফোর্ট রিগলি দ্বারা ব্রিটিশ উপনিবেশিক সেনাবাহিনী দ্বারা প্রতিষ্ঠিত হয়েছিল। বর্তমানে, ব্রিটিশ Wrigley-Pimley-McKerr পরিবারের সাবেক স্থানীয় আসনটি এখনও দাঁড়িয়ে আছে। ১৯৪৭ সালে স্বাধীনতার পর এটি পাকিস্তান সেনাবাহিনীতে স্থানান্তরিত হয়। সেনানিবাসটি পানি ও বিদ্যুতের নিজস্ব অবকাঠামো বজায় রাখে এবং করাচির শহর জেলা সরকারের অধিকারের বাইরে অবস্থিত।
হ্যারাসম্যাপ (মোবাইল অ্যাপ)
হ্যারাসম্যাপ একটি অলাভজনক মোবাইল এবং অনলাইন প্রযুক্তি যা মিশর জুড়ে যৌন হয়রানির সামাজিক গ্রহণযোগ্যতা কমাতে দ্বিমুখে প্রবাহিত তথ্যের ম্যাপিং ব্যবহার করে।
ইতিহাস
২০০৫ সাল পর্যন্ত, হ্যারাসম্যাপ- এর সহ-প্রতিষ্ঠাতা রেবেকা চিয়াও মিশরীয় মহিলাদের দৈনন্দিন জীবনে যৌন হয়রানি বিস্তারের ঘটনার অন্বেষণ করা শুরু করেন এবং অবশেষে, বন্ধু এবং স্বেচ্ছাসেবকদের সাহায্যে, একটি প্রচারাভিযান শুরু করেন। এটি মিশরীয় নারী অধিকার কেন্দ্র দ্বারা গৃহীত হয়। যদিও এই প্রচেষ্টার লক্ষ্য ছিল মিশরের যৌন নির্যাতনের আইন পরিবর্তন করা যাতে অপরাধকে আরও ভালো ভাবে সনাক্ত করা যায়, কিন্তু আরও জরুরি কোনপদক্ষেপ নেওয়ার জন্য চাপ আসছিল। মিশরীয় নারী অধিকার কেন্দ্র কর্তৃক পরিচালিত ২০০৮ সালের একটি গবেষণায়, গবেষকরা জানতে পারেন, যে ১,০১০ জন মহিলার মধ্যে তারা জরিপ করেছেন, তাঁদের মধ্যে ৮৩% মিসরীয় নারী এবং ৯৮% বিদেশী নারী বলেছেন যে মিশরে তারা যৌন হয়রানির শিকার হয়েছেন। বাস্তব ক্ষেত্রে কিছু পদক্ষেপ নেওয়ার সময় এসেছে বিবেচনা করে, চিয়াও এবং হ্যারাসম্যাপের সহ-প্রতিষ্ঠাতা এঙ্গি গজলান একটি মোবাইল সহযোগী জনগোষ্ঠীর শক্তি কাজে লাগানোর সিদ্ধান্ত নেন এবং ফ্রন্টলাইনএসএমএস ও উশাহিদিকে সংযুক্ত করে হ্যারাসম্যাপ- এর প্রযুক্তিগত ভিত্তি তৈরি করেন।
প্রতিষ্ঠাতাগণ
২০১০ সালে রেবেকা চিয়াও (প্রকল্পের নেতা), এঙ্গি গজলান, আমেল ফাহমি (গবেষণা বিভাগের প্রধান তদন্তকারী) এবং সাওসান গাদ হ্যারাসম্যাপ সহ-প্রতিষ্ঠা করেছিলেন।
লক্ষ্য
স্বেচ্ছাসেবী-ভিত্তিক উদ্যোগ হিসাবে, হ্যারাসম্যাপ- এর লক্ষ্য মিশরে যৌন নির্যাতন এবং লাঞ্ছনার সামাজিক গ্রহণযোগ্যতা শেষ করা। এর দ্বিমুখী প্রবাহের ম্যাপিং পরিষেবা এবং সম্প্রদায় বিস্তার পরিষেবা ছাড়াও, হ্যারাসম্যাপ নারী এবং পুরুষ উভয়ের জন্য আত্মরক্ষার শিক্ষা এবং গোষ্ঠীগত শিক্ষা প্রদান করে।
এটি কীভাবে কাজ করে
যখন কেউ যৌন নির্যাতনের ঘটনার সম্মুখীন হন বা সাক্ষী হন, তারা একটি অনলাইন বিবৃতি পূরণ করতে পারেন অথবা এসএমএস, ই-মেইল, টুইটার বা ফেসবুকের মাধ্যমে প্রতিবেদন পাঠাতে পারেন ঘটনার বিবরণের পাশাপাশি ঠিকানা, রাস্তার নাম এবং জনসাধারণের প্রয়োজনীয় বিষয়বস্তু দিয়ে। হ্যারাসম্যাপ তারপর বিবৃতির সত্যতা যাচাই করে এবং সেই তথ্য মিশরের গুগল ম্যাপে রাখে, এরপর যৌন নির্যাতনের চিহ্নিত স্থানগুলিকে স্থানীয়করণ করে। মানচিত্রে লাল বিন্দু দেখা যাবে যেখানে যৌন নির্যাতনের ঘটনা ঘটেছে।
হ্যারাসম্যাপ স্বেচ্ছাসেবীরা যেখানে ঘটনা ঘটেছেন সেসব এলাকা পরিদর্শন করেন এবং যৌন হয়রানি কাকে বলে ও এর অবসানের জন্য কি করা যায় সে সম্পর্কে সচেতনতা বৃদ্ধির কাজ করেন। স্থানীয় দোকান মালিক, পুলিশ কর্মকর্তা, দারোয়ান এবং অন্যান্য জন স্থানগুলির সাথে বৈঠক করে, হ্যারাসম্যাপ দল তাদের আশেপাশের এলাকাগুলিকে "হয়রানি মুক্ত অঞ্চল" করার জন্য তাদের একত্রিত করার কাজ করে।
পুরস্কার এবং অনুদান
হ্যারাসম্যাপ ২০১১ সালের ওয়ার্ল্ড সামিট যুব পুরস্কার এবং ২০১২ সালে ডয়েশ ভেলে সেরা ব্লগ পুরস্কার 'দ্য বেস্ট ইউজ অফ টেকনোলজি ফর সোশ্যাল গুড' জিতেছিল এবং এটি এখন নাহদে এল মাহরুসাতে উন্নয়নে সহায়তা প্রাপ্ত একটি সামাজিক উদ্যোগ। হ্যারাসম্যাপ- এর প্রতিষ্ঠার পর থেকে, অনুরূপ উদ্যোগ গ্রহণে সাহায্যের জন্য ২৫টি দেশের কর্মীরা তাঁদের কাছে এসেছেন। ২০১২ সালে, কানাডার ইন্টারন্যাশনাল ডেভেলপমেন্ট রিসার্চ সেন্টার (আইডিআরসি) মিসরে অংশগ্রহণকারীদের জমা দেওয়া প্রতিবেদনের উপর ভিত্তি করে এবং জনসম্পৃক্ত তথ্য সংগ্রহ ও ব্যবহারে পদ্ধতিগত বিষয়গুলির উপর তথ্য সংগ্রহ করে যৌন নির্যাতনে অধ্যয়ন চালিয়ে যাওয়ার জন্য হ্যারাসম্যাপ- কে অনুদান প্রদান করে।
ব্যাটম্যান ধর্ষক
ব্যাটম্যান ধর্ষক হলেন একজন অজ্ঞাত ইংরেজ ধারাবাহিক যৌন অপরাধী যিনি ১৯৯১ থেকে ২০০০ সালের মধ্যে বাথ, সোমারসেট শহরে মহিলাদের উপর কমপক্ষে ১৭টি যৌন নির্যাতন করেছিলেন। তিনি ব্রিটেনের দীর্ঘতম-চলমান ধারাবাহিক ধর্ষণ তদন্তের বিষয়, যার কোডনাম অপারেশন ঈগল, এবং এখন ত্রিশ বছরেরও বেশি সময় ধরে ধরা এড়িয়ে চলেছেন। এভন এবং সমারসেট কনস্ট্যাবুলারির গোয়েন্দা ইন্সপেক্টর পল জেমস, এই অভিযানের নেতৃত্ব দিয়েছিলেন, বলেছেন যে এটি "সবচেয়ে জটিল এবং দীর্ঘায়িত তদন্তের মধ্যে একটি" যা বাহিনীটি হাতে নিয়েছে।
একটি হামলায় ব্যাটম্যান চলচ্চিত্র ধারাবাহিকের লোগো সম্বলিত বেসবল ক্যাপ ছেড়ে যাওয়ার পরে অপরাধীর ডাকনামের সৃষ্টি হয়েছিল। পুলিশ বিশ্বাস করে যে আরও শিকার আছে যারা আগে আসেনি। স্বাধীন অপরাধ-লড়াইকারী দাতব্য সংস্থা ক্রাইমেস্টপার্স ইউকে তাকে ধরার জন্য তথ্যের জন্য £১০,০০০ পুরস্কারের প্রস্তাব দিয়েছে। সংবাদমাধ্যমে অপরাধীকে "রিডলার" হিসাবেও উল্লেখ করা হয়েছে।
পাকিস্তানে পতিতাবৃত্তি
বিবাহ বহির্ভূত যৌনতাকে অনৈতিক কার্যকলাপ হিসাবে ঘোষণা করার কারণে দেশে যৌন ব্যবসা অবৈধ বলে বিবেচিত হয়। পাকিস্তানি পতিতারা, এইভাবে, আন্ডারগ্রাউন্ডে কাজ করে এবং আইনি অসুবিধা সত্ত্বেও, পাকিস্তানে পতিতাবৃত্তি প্রচলিত। দেশের কিছু এলাকায় পতিতাবৃত্তি কঠোরভাবে বেআইনি এবং ঐতিহ্যগতভাবে মৃত্যুদন্ডযোগ্য, বিশেষ করে ফেডারেল অ্যাডমিনিস্টার্ড ট্রাইবাল এরিয়াস (এফএটিএ), খাইবার-পাখতুনখোয়া এবং বেলুচিস্তান অঞ্চলে।
বেশিরভাগ বিশ্লেষক দারিদ্র্যকে পতিতাবৃত্তির মতো পেশার দিকে নারীদের চালিত করার একটি গুরুত্বপূর্ণ কারণ হিসেবে স্বীকার করেন। নারী ও পুরুষ উভয়েরই পতিতাবৃত্তি কয়েক বছর ধরে পাকিস্তানে বৃদ্ধি পেয়েছে। দেশে পেশাদার যৌন-বাণিজ্যের এই বৃদ্ধির সাথে, বেসরকারি সংস্থাগুলি বৈষম্য এবং এইডসের মতো বিষয়গুলি নিয়ে উদ্বিগ্ন হতে শুরু করেছে। একটি ২০১৭ ইউএনএইডস রিপোর্ট অনুমান করে যে দেশে প্রায় ২২৯,৪৪১ পতিতা রয়েছে।
নারী পতিতাবৃত্তি
পাকিস্তানে পতিতাবৃত্তির সাথে জড়িত মহিলাদের তিনটি বিস্তৃত বিভাগে বিভক্ত করা যেতে পারে: যে মহিলারা পাচার হয়েছে বা পেশায় প্রলোভিত হয়েছে, যে মহিলারা এই পেশায় জন্মগ্রহণ করেছেন এবং মহিলারা যারা স্বেচ্ছায় অতিরিক্ত অর্থ উপার্জনের জন্য খোঁজ করে৷ পাচার করা নারীদের প্রধানত পতিতালয়ে পাওয়া যায়, যারা স্বেচ্ছায় এই পেশায় যোগ দেয় তারা কল গার্ল হিসেবে কাজ করে, সাধারণত দালাল বা ভারভা বা পিম্পের সাথে থাকে। যারা এই পেশায় জন্মগ্রহণ করেন তারা বাড়িতে 'স্কুল' করেন এবং তাদের মা বা অন্য কোনো বয়স্ক মহিলা আত্মীয়ের ব্যবস্থাপনায় কাজ করেন।
পতিতাবৃত্তি, বিশেষ করে পতিতালয়ে, প্রায়ই মানব পাচারের সাথে জড়িত থাকে কারণ পাচারকৃত মহিলাদের পতিতালয়ে বিক্রি করা হয়। ২০০৩ সালে, পাকিস্তানে প্রায় ২০,০০০ নাবালিকা পতিতাবৃত্তিতে নিযুক্ত ছিল।
আউলিয়াপুর ইউনিয়ন, পটুয়াখালী সদর
আউলিয়াপুর বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।
পাকিস্তানে পতিতাবৃত্তি
নারী পতিতাবৃত্তি
সাম্প্রতিক একটি সমীক্ষায় ইঙ্গিত দেওয়া হয়েছে যে করাচি, লাহোর, ফয়সালাবাদ এবং মুলতানের মতো প্রধান শহরগুলিতে যৌনকর্মীদের সংখ্যা বেশি। এই শহরের অনেক যৌনকর্মী হোটেল বা বাড়িতে কাজ করে। কিছু শহরে নিষিদ্ধ পল্লি আছে, কিন্তু পতিতাবৃত্তির অবৈধ অবস্থার কারণে, অনেক যৌনকর্মী বাড়িতে এবং অন্যান্য ব্যক্তিগত স্থানে কাজ করে। পাকিস্তানের শহরগুলিতে খুব কম শনাক্তযোগ্য ঐতিহ্যবাহী নিষিদ্ধ পল্লি রয়েছে। পাকিস্তানে পতিতাবৃত্তি আবাসিক শহরতলির শহরাঞ্চলে ছড়িয়ে পড়েছে।
চই জিন-হো (অভিনেতা)
চই জিন-হো (জন্ম ২৬ মে, ১৯৬৮) দক্ষিণ কোরীয় অভিনেতা।
আউলিয়াপুর ইউনিয়ন, পটুয়াখালী সদর
আয়তন
আউলিয়াপুর ইউনিয়নের আয়তন ৭,৩৫৮ একর।
চই জিন-হো (অভিনেতা)
জীবনের প্রথমার্ধ
অভিনেতা হওয়ার আগে তিনি মধ্যম স্কুল থেকে বিশ্ববিদ্যালয়ের দ্বিতীয় বছর পর্যন্ত জুডো অ্যাথলেট ছিলেন।
পাকিস্তানে পতিতাবৃত্তি
নারী পতিতাবৃত্তি
করাচি এবং লাহোরের মতো শহরগুলি কল-গার্লদের অপারেশনের প্রধান ভিত্তি। করাচিতে, অনেক মেয়ে স্বাধীনভাবে কল-গার্লের পেশা গ্রহণ করে; তবে বেশিরভাগ মেয়েই পিম্পের সংস্পর্শে আসার পরে পতিতাবৃত্তিতে প্রবেশ করে। মেয়েরা তাদের আয়ের ৪০%-৫০% ভাগ করে পিম্পদের সাথে। কিছু কল গার্ল একটি নির্দিষ্ট মাসিক পরিমাণে পিম্পদের দিয়ে কাজ করে এবং পিম্পরা পুলিশি সুরক্ষা, আশ্রয় এবং দৈনন্দিন খরচ বহন করে। অনেক বেশি অর্থ উপার্জনের জন্য মেয়েরা মুজরার মতো নাচ শেখে।
আউলিয়াপুর ইউনিয়ন, পটুয়াখালী সদর
প্রশাসনিক কাঠামো
আউলিয়াপুর ইউনিয়ন পটুয়াখালী সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
চই জিন-হো (অভিনেতা)
বহিঃসংযোগ
হানসিনেমার ওয়েবে চই জিন-হো -এর প্রোফাইল দেখুন
আউলিয়াপুর ইউনিয়ন, পটুয়াখালী সদর
জনসংখ্যার উপাত্ত
২০১১ সালের আদমশুমারি অনুযায়ী আউলিয়াপুর ইউনিয়নের মোট জনসংখ্যা ২১,৩০৪ জন। এর মধ্যে পুরুষ ১০,১৮৮ জন এবং মহিলা ১১,১১৬ জন। মোট পরিবার ৪,৫৬১টি।
শিক্ষা
২০১১ সালের আদমশুমারি অনুযায়ী আউলিয়াপুর ইউনিয়নের সাক্ষরতার হার ৫৩.৮%।
পাকিস্তানে পতিতাবৃত্তি
নারী পতিতাবৃত্তি
দেশের ধনী পুরুষদের দ্বিতীয় বা এমনকি তৃতীয় স্ত্রী থাকতে পারে যারা একজন উপপত্নী রেখে আর্থিক সহায়তার বিনিময়ে আধা-স্থায়ী যৌন সম্পর্ক করে। এই পুরুষরা এই সমস্ত মহিলাদের পৃষ্ঠপোষক হিসাবে কাজ করে যারা তাদের সম্পর্ককে একজন গ্রাহক এবং একজন যৌনকর্মী হিসাবে দেখে না বরং একটি প্রেমময় সম্পর্ক বা গণিকা হিসাবে দেখে। এই সম্পর্কের দ্বারা জন্ম নেওয়া শিশুরা তাদের পিতার দ্বারা সমর্থিত হয়।
পুরুষ পতিতাবৃত্তি
পাকিস্তানে পুরুষ ও সমকামী পতিতাবৃত্তি বাড়ছে, যদিও সমকামী পতিতাবৃত্তি দেশটিতে সাম্প্রতিক ঘটনা নয়। ব্রিটিশ অভিযাত্রী রিচার্ড ফ্রান্সিস বার্টন, যিনি ব্রিটিশ বিজয়ের অনেক আগে সিন্ধু অঞ্চলে গিয়েছিলেন, করাচিতে ছেলে পতিতাদের একটি পতিতালয় তিনি নথিভুক্ত করেছিলেন। আজ দেশের বড় বড় শহরের অনেক এলাকাই সমকামী নিষিদ্ধ পল্লিতে পরিণত হয়েছে। পুরুষ পতিতারা পাকিস্তানের প্রতিটি শহর এবং প্রধান শহরে তাদের ব্যবসা পরিচালনা করে। পুরুষ পতিতাদের গ্রাহকরা প্রতিটি শ্রেণি, বয়স এবং পেশা থেকে আসে। উচ্চবিত্ত ও মধ্যবিত্তের সমকামী পুরুষেরা ভিডিও গেমের দোকান, রেস্তোরাঁ এবং কোমল পানীয়ের স্থান থেকে প্রায়ই পুরুষ পতিতাদের তুলে নেয়। অল্পবয়সী পুরুষ পতিতারা সাধারণত অন্ধকার গলি, জনাকীর্ণ বাস স্টপ, শপিং সেন্টার, সিনেমা, হোটেল লবি, পার্ক, রেলস্টেশন, হাসপাতাল, স্কুল কম্পাউন্ড, পাবলিক বিল্ডিংয়ের লিফট ইত্যাদির মতো জায়গায় খদ্দের খুঁজে পায়। করাচির সবজি মান্ডি, লিয়া মার্কেট, ল্যান্ডি, মালির এবং লিয়ারি হল নিম্ন আয়ের গোষ্ঠীর সমকামীদের দ্বারা পরিদর্শন করা স্থান। এই এলাকার গ্রাহকদের মধ্যে প্রাথমিকভাবে বাস চালক ও কন্ডাক্টর, নৈশ প্রহরী, উপদেশের শ্রমিক, পুলিশ, স্বল্প আয়ের সরকারি কর্মকর্তা, ক্ষুদ্র ব্যবসায়ী ।
অনেক পুরুষ পতিতা গ্রাহকের বাসস্থানের পরিবর্তে উদ্দেশ্যের জন্য বুক করা হোটেল রুমে পরিষেবা প্রদান করে। এর কারণ হল একজন গ্রাহকের সাথে তার বাসভবনে যাওয়ার সময় পতিতারা আক্রমণ বা ডাকাতির ঝুঁকিতে পড়ে। কিছু পতিতা মক্কেলের গাড়ির পেছনের সিটে বসে ক্লায়েন্টদের সাথে যৌনকর্ম করে। অনেক খণ্ডকালীন পতিতা আছে যারা ছাত্র, বিক্রয়কর্মী, হোটেল এবং গ্যারেজের শ্রমিক। অতিরিক্ত অর্থ উপার্জনের জন্য এবং প্রায়শই চলচ্চিত্র শিল্পে চাকরি পাওয়ার জন্য তারা এই পেশায় জড়িত হন। পতিতাবৃত্তির সাথে জড়িত কেউ কেউ চাকরির সন্ধানে বিদেশে যাওয়ার জন্য যথেষ্ট অর্থ সঞ্চয় করে। অনেক ছেলেকে পুলিশ প্রায়ই টাকা না দিয়ে ব্যবহার করে। সাদা পোশাকের পুলিশ অফিসাররা প্রায়ই পুরুষ পতিতাদের চাঁদাবাজি ও ব্ল্যাকমেইলের সাথে জড়িত।
পাকিস্তানের খাইবার পাখতুনখোয়া প্রদেশে পুরুষ পতিতাবৃত্তি একটি সাধারণ জায়গা হয়ে উঠেছে এবং এটি একটি আদর্শ এবং আর্থিক পেশীর চিহ্ন হিসাবে সমাজে শিকড় গেড়েছে। বাচা বাজি হিসাবে জানা যায়, যেখানে শিশুদের বিশেষ করে অল্প বয়স্ক ছেলেদের নারীর পোশাক পরিয়ে পুরুষদের সামনে গান গাইতে ও নাচতে বাধ্য করা হয়, যারা পরে যৌনসুখের জন্য তাদের নিয়ে যায় এবং পরিবারকে অর্থ প্রদান করে।